13/06/2012 | Administración LocalMunicipal
Ferrol
Oficina Programa Urban
Bases do Programa de subvencións para o comercio, a hostalería e operadores do Mercado da Magdalena Urban Ferrol 2012

INDICE Indice Exposición de motivos Artigo 1. Obxecto. Artigo 2. Actuacións subvencionables. Artigo 3. Investimento subvencionable. Artigo 4. Financiamento Artigo 5. Beneficiarios Artigo 6. Criterios de adxudicación. Artigo 7. Contía da subvención Artigo 8. Procedemento de concesión da subvención Artigo 9. Comisión de valoración. Artigo 10. Órgano competente para a resolución do procedemento de concesión Artigo 11. Prazo de presentación de solicitudes Artigo 12. Forma e lugar de presentación das solicitudes. Artigo 13. Resolución Artigo 14. Prazo e forma de xustificación. Artigo 15. Modificación da resolución Artigo 16. Seguimento, inspección e control. Artigo 17. Incumprimento, reintegros e sancións Artigo 18. Publicidade das subvencións concedidas. Artigo 19. Compatibilidade Artigo 20. Remisión normativa O Concello de Ferrol está a desenvolver o “Proxecto para a rexeneración urbana dos barrios históricos de orixe da cidade marítima de Ferrol ” cofinanciado nun 80 % polo FEDER, dentro da Iniciativa Urbana. O obxectivo principal deste proxecto é a rexeneración social e económica dos barrios de A Magdalena, Canido e Ferrol Vello, que conforman a zona Urban. O proxecto posúe un carácter integral e recolle sete eixos de actuación. O segundo deles refírese ao desenvolvemento económico e do emprego na zona. Incardinado neste segundo eixo encóntrase o programa de axudas ás pequenas empresas, que consiste no establecemento dun réxime de axudas directas aos pequenos negocios da zona Urban, co fin de incentivar eficazmente os procesos de modernización que o conxunto empresarial da zona debe afrontar para acadar as condicións de competitividade que garantan a súa supervivencia e desenvolvemento. Dentro do tecido económica da zona, o sector do comercio retallista precisa dun impulso e revitalización, especialmente no barrio de Ferrol Vello, máis afectado pola crise urbana, así como os establecementos do mercado da Magdalena, referencia tradicional de compra na cidade. É por esto polo que o Concello de Ferrol no seu obxectivo de incentivar e potenciar o sector convoca unha liña de axudas para o comercio retallista e a hostalería da Zona Urban. Esta norma ten por obxecto fixar as bases reguladoras polas que se rexerá a concesión de subvencións en réxime de concorrencia competitiva do Programa de subvencións para o Comercio e a Hostalería Urban Ferrol 2012 do Concello de Ferrol para a modernización e mellora do pequeno comercio e a hostalería nos barrios de A Magdalena, Canido e Ferrol Vello, cofinanciado polo FEDER dentro da Iniciativa Urbana, Eixo 5 de Desenvolvemento Sustentable Local e Urbano do Programa Operativo FEDER Galicia 2007-2013. Considéranse actuacións subvencionables as que se citan a continuación: 1. Mellora de fachadas 2. Reformas no interior do local 3. Mellora de escaparates 4. Colocación de novos rótulos 5. Obras de eliminación de barreiras arquitectónicas 6. Adquisición de mobiliario e equipamento interior (agás ordenadores portátiles) Os investimentos non poden iniciarse con anterioridade á solicitude da axuda. Os locais nos que se realicen os investimentos deberán manter o seu uso empresarial durante un período mínimo de cinco anos. O mobiliario e o equipamento subvencionados deberán ter un período mínimo de permanencia no establecemento de tres anos. Considéranse actuacións subvencionables as que se citan a continuación: 1. Mellora de fachadas 2. Reformas no interior do local 3. Mellora de escaparates 4. Colocación de novos rótulos 5. Obras de eliminación de barreiras arquitectónicas 6. Adquisición de mobiliario e equipamento interior (agás ordenadores portátiles) Os investimentos non poden iniciarse con anterioridade á solicitude da axuda. Se se crea alomenos un posto de traballo, deberá manterse por un período mínimo de un ano. Os locais nos que se realicen os investimentos deberán manter o seu uso empresarial durante un período mínimo de cinco anos. O mobiliario e o equipamento subvencionados deberán ter un período mínimo de permanencia no establecemento de tres anos. Considéranse actuacións subvencionables a adquisición de mobiliario de terrazas, concretamente: 1. cadeiras 2. mesas 3. parasoles 4. estufas 5. cinceiros Os investimentos non poden iniciarse con anterioridade á solicitude da axuda. Os elementos de mobiliario deberán cumprir a normativa municipal establecida para terrazas no momento da súa adquisición. Os locais para os que se adquira o mobiliario deberán manter o seu uso empresarial durante un período mínimo de cinco anos. O mobiliario de terrazas subvencionado deberá ter unha permanencia mínima de tres anos. O investimento subvencionable incluirá todos os gastos que de maneira indubidable respondan á natureza da actuación subvencionable. En particular, poderanse incluír os gastos seguintes: 1. Gastos de honorarios profesionais por redacción de proxecto, dirección de obra e coordinación de seguridade e saúde. Valoraranse como máximo no 4% do orzamento de execución material da obra incrementado nun importe fixo de 500 €. 2. Gastos derivados do tratamento de residuos das obras Non serán subvencionables bens de segunda man nin impostos nin taxas nin gastos non admitidos pola lexislación comunitaria como gastos financeiros, multas ou xuros debedores entre outros. Cando o importe do gasto subvencionable supere a contía de 30.000 € no suposto de execución de obra, o beneficiario deberá solicitar, como mínimo, tres ofertas de diferentes provedores, con carácter previo á contratación do compromiso, salvo que polas especiais características do gasto non existan no mercado suficiente número de entidades que presten ese servizo. Se se considera que algún dos gastos presentados ten un importe superior ao valor de mercado, éste axustarase á baixa. No caso de obras servirán como referencia os que figuran na última Base de prezos de Construción de Galicia do Instituto Tecnolóxico de Galicia. Para a atención da presente convocatoria disporase dun crédito de 153.000 € con cargo ao Presuposto Municipal do exercicio 2012 na aplicación orzamentaria: 0206-2414-7700000, que se distribuirá do seguinte xeito: Liña A: 70.000 € Liña B: 53.000 € Liña C: 30.000 € No caso de que se produzan fondos sobrantes nunha liña, poderán traspasarse a outras que sexan deficitarias. Poderán ser beneficiarias das subvencións as persoas físicas ou xurídicas que acometan a reforma ou modernización como propietarios ou titulares de dereito, usufructuarios, arrendatarios ou por outros títulos xurídicos de igual natureza admisible en dereito, situados na zona Urban. As empresas deberán cumprir as seguintes condicións: -A súa plantilla non debe superar as 50 persoas empregadas -O seu volume de negocio ou o seu balance xeral anual non supere os 10 millóns de euros -Non estea participada directa ou indirectamente en máis dun 25 % por persoas físicas ou xurídicas que non reúnan algún dos requisitos anteriores. –A actividade principal da empresa debe estar encadrada nos epígrafes correspondentes ás seguintes agrupacións ou grupos do IAE: Agrupación 64. Comercio polo miúdo de produtos alimenticios, bebidas e tabaco realizado en establecementos permanentes Agrupación 65. Comercio polo miúdo de produtos industriais non alimenticios realizado en establecementos permanentes Grupo 662. Comercio mixto ou integrado polo miúdo Agrupación 67. Servizo de alimentación Agrupación 68. Servizo de hospedaxe Grupo 755. Axencias de viaxes Grupo 971. Lavanderías, tinturerías e servizos similares Grupo 972. Salóns de perruquería e institutos de beleza Grupo 973. Servizos fotográficos, máquinas automáticas fotográficas e servizos de fotocopias Non poderán ter a condición de beneficiarios do programa regulado na presente norma as persoas nas que concurran as circunstancias sinaladas no apartado 2º do artigo 10 da Lei 9/2007 de 13 de xuño de subvencións de Galicia. No caso de empate a puntos entre varias solicitudes, o criterio de prelación aplicable será o da data de presentación de solicitudes. Liña A: a subvención acadará o 50 % do gasto total subvencionable, co límite de 6.000 €. Liña B: a subvención acadará o 50% do gasto total subvencionable, co límite de 6.000 € e de 11.000€, se se crea alomenos un posto de traballo Liña C: a subvención acadará o 60% do gasto total subvencionable, co límite de 3.000 €. En virtude dos límites impostos pola normativa mínimis, a axuda recibida non pode facer que o importe total de axudas deste tipo recibidas durante un período de 3 anos sexa superior ao límite de 200.000 €. As subvencións otorgaranse en réxime de concorrencia competitiva en función da puntuación obtida logo da aplicación do baremo establecido no artigo 6º, considerando as solicitudes que reúnan todos os requisitos esixidos, en tanto exista consignación presupostaria. No caso de que houbese que desestimar solicitudes por falta de orzamento, incluirase na resolución unha relación de solicitudes que cumpran todos os requisitos, ordeadas a efectos de concesión para que, no caso de renuncia dalgunha das empresas beneficiarias se poida acordar a concesión ás empresas solicitantes seguintes. A Comisión de Valoración das solicitudes estará formada por: •O Concelleiro delegado da área de Economía, Facenda, Emprego e Recursos Humanos •Dúas técnicas da Oficina Urban •Dous técnicos/as de Urbanismo A Comisión de Valoración elevará a proposta de concesión de subvencións ao órgano competente para a resolución. O órgano competente para resolver a concesión será o Alcalde do Concello de Ferrol O prazo de presentación das solicitudes será de dous meses e iniciarase ao día seguinte da publicación do anuncio das bases e convocatoria no DOG. Unha vez finalizada a resolución desta convocatoria, no caso de quedar fondos sobrantes, poderá abrirse unha segunda convocatoria. As solicitudes deberán presentarse conforme ao modelo normalizado, recollido no Anexo I da convocatoria, no Rexistro Xeral do Concello de Ferrol situado na Praza de Armas s/n en horario de 9.00 a 14.00 horas de luns a venres e sábados de 9.00 a 13.00 horas. Así mesmo, poderán presentarse en calquera dos lugares previstos no artigo 38 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común. O modelo de solicitude deberá acompañarse da seguinte documentación: (1) Copia compulsada do DNI ou NIE do titular da actividade ou NIF da empresa (2) Copia compulsada do DNI do representante e poder bastante da representación, de ser o caso (3) Copia compulsada do título de propiedade ou contrato de arrendamento do local (4) Certificación emitida pola entidade financeira da titularidade da conta (5) Copia compulsada do documento de alta no Imposto de Actividades Económicas ou certificación emitida pola Axencia Tributaria (6) Copia compulsada do documento de licenza de apertura para actividades en funcionamento. Non será esixible no momento da solicitude para a creación de nova actividade. (7) Certificados de estar ao corrente nas obrigas tributarias coa Axencia Tributaria, coa Seguridade Social e coa Xunta de Galicia (8) Declaración responsable de non incorrer nos supostos de incapacidade para recibir subvencións, das subvencións obtidas nos tres últimos anos e das solicitadas ou pendentes de solicitar (Anexo II) (9) Declaración relativa á condición de microempresa ou pequena empresa (Anexo III) (10) De ser o caso, compromiso de emprego da lingua galega na realización das actividades para as que solicita axuda. (Anexo V) (11) Declaración de mantemento do emprego, a actividade empresarial e o mobiliario (Anexo VI) De ser o caso, autorización do/a propietario/a para realizar as obras De ser o caso, solicitude de licenza de obras No caso de realización de obras, memoria descritiva que inclúa, alomenos, a seguinte información: • Descrición das obras • Orzamento do investimento con medicións e prezos unitarios • Relación exhaustiva dos materiais e acabados propostos •Reportaxe fotográfica que reflicta a situación actual No caso de adquisición de mobiliario e equipamento: –Descrición de mobiliario e equipamento a adquirir –Orzamento do investimento, indicando prezos unitarios Memoria descritiva que inclúa, alomenos, a seguinte información: - Descrición das unidades e tipo de mobiliario de terrazas a adquirir - Orzamento do investimento, indicando prezos unitarios - Planos do estado actual, e croquis da terraza neste caso. Se a solicitude non reúne os requisitos establecidos na convocatoria, o órgano competente requerirá ao interesado para que subsane no prazo máximo de 10 días hábiles. Independentemente do anterior, poderá requerirse toda a información e documentación complementaria. Transcorrido o prazo de presentación de solicitudes, o Concello de Ferrol, mediante acordo do órgano competente para resolver, concederá ou denegará as solicitudes de subvención no prazo máximo de 3 meses desde a data de finalización do prazo de presentación das solicitudes, entendendo éstas desestimadas se no dito prazo non recae resolución expresa. A resolución pon fin á vía administrativa e será notificada polos medios establecidos na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común. A concesión de subvención definitiva estará condicionada á obtención, no seu caso, da licenza de obras definitiva e demáis permisos e autorizacións preceptivos. Os beneficiarios achegarán no prazo de 6 meses desde a concesión da subvención e nos mesmos lugares que os sinalados para a solicitude a seguinte documentación: Relación de todos os gastos realizados segundo o modelo do Anexo IV Facturas orixinais emitidas a nome do beneficiario correspondentes ás actuacións realizadas Xustificante de entrega a xestor autorizado de residuos de obra, no seu caso Xustificante bancario do movemento na conta do beneficiario á conta do acredor que figura na factura (orde de transferencia e cargo na conta). O xustificante bancario debe vincular o movemento coa factura que se paga Reportaxe fotográfica que reflicta o resultado das actuacións subvencionadas e o cumprimento das medidas de publicidade. No caso de inicio de nova actividade con xeración de emprego, copias compulsadas de contratos de traballo rexistrados nos Servizos Públicos de Emprego, alta no R. E. T. A., de ser o caso, e TC2. Declaración responsable (Anexo II) actualizada á data de presentación da xustificación Certificados de estar ao corrente nas obrigas tributarias coa Axencia Tributaria, coa Tesourería Xeral da Seguridade Social e coa Xunta de Galicia. Non se admitirán pagamentos en metálico. As facturas orixinais devolveranse estampilladas con indicación do importe subvencionado en cada caso. En casos extraordinarios podaerá autorizarse unha prórroga para o prazo de xustificación. No caso de que o gasto xustificado sexa menor ao investimento presentado, a subvención axustarase á baixa na mesma proporción na que se reduce o investimento. Se a diferenza fora debida á falta de execución dalgunha actuación, a Comisión de Valoración poderá valorar se se segue cumprindo a finalidade e, no seu caso, propor a perda da subvención. O Concello de Ferrol poderá levar a cabo as actividades de inspección que considere oportunas para controlar o cumprimento das obrigas do beneficiario. Alén do anterior, as subvencións estarán sometidas á función interventora e control financeiro exercidos pola Intervención Xeral da Comunidade Autónoma e a IGAE. Así mesmo, estará sometida ás actuacións de comprobación previstas na lexislación do Tribunal de Contas e o Consello de Contas, así como aos dos servizos financeiros da Comisión Europea e do Tribunal de Contas Europeo. No exercicio das funcións anteriores, os beneficiarios deberán achegar canta información lles sexa requirida. O incumprimento das obrigas contidas nestas bases reguladoras, na convocatoria ou na demáis normativa aplicable, así como das condicións que, de ser o caso, se establezan na resolución de concesión, dará lugar á obriga de devolver total ou parcialmente as subvencións percibidas, así como os xuros de demora correspondentes. Para facer efectiva a devolución á que se refire o punto anterior, tramitarase o oportuno expediente de reintegro, que se axustará ao previsto no Título II da Lei 9/2007, do 13 de xuño de subvencións de Galicia. Aos beneficiarios das subvencións reguladas nestas bases seralles de aplicación o réxime de infraccións e sancións previsto no Título IV da Lei 9/2007, do 13 de xuño, de Subvencións de Galicia. Os beneficiarios deberán cumprir as seguintes medidas de publicidade: - Durante o período de desenvolvemento das obras, colocación dun cartel informativo cos logotipos das entidades cofinanciadoras, cuxo modelo lles será facilitado polo Concello. - Unha vez finalizada a actuación, colocación dun cartel permanente nun sitio visible da fachada ou espazo destinado á venda, segundo o modelo facilitado polo Concello, ata a finalización do Programa Urban. Así mesmo, os beneficiarios das subvencións concedidas figurarán nos listados públicos dos boletíns oficiais e nas páxinas web das entidades cofinanciadoras. As subvencións concedidas ao abeiro desta liña de axudas son compatibles con outras axudas da mesma natureza sempre que a suma dos importes concedidos non exceda os límites sinalados pola lexislación nacional ou comuntaria. Desde o Concello realizarase o seguimento das axudas de mínimis dos últimos 3 anos. A presente convocatoria axustarase ao establecido na seguinte normativa: - Regulamento (CE) nº 1080/2006 do Parlamento Europeo e do Consello, relativo ao Fondo Europeo de Desenvolvemento Rexional - Regulamento (CE) nº 1083/2006 do Consello, polo que se establecen as disposicións xerais relativas ao Fondo Europeo de Desenvolvemento Rexional, Fondo Social Europeo e Fondo de Cohesión - Regulamento (CE) nº 1828/2006 da Comisión, que fixa normas de desenvolvemento para o Regulamento (CE) nº 1083/2006 do Consello - Regulamento (CE) nº 1998/2006 da Comisión, do 15 de decembro de 2006 relativo á aplicación dos artigos 87 e 88 do Tratado de Axudas de Mínimis - Recomendación da Comisión de 2003/361/CE do 6 de maio - Lei 30/1992 do 26 de novembro do Réxime Xurídico das Administracións Públicas e Procedemento Administrativo Común - Lei 38/2003 de 17 de novembro, Xeral de Subvencións - Real Decreto 887/2006 de 21 de xullo, polo que se aproba o Regulamento da Lei 38/2003, de 17 de novembro Xeral de Subvencións - Orde EHA/524/2008 de 26 de febreiro, pola que se aproban as normas sobre gastos subvencionables dos programas operativos - Lei 9/2007, do 13 de xuño de Subvencións de Galicia - Bases de execución do orzamento do Concello de Ferrol Ferrol, 1 de xuño de 2012 O Alcalde Asdo.: José Manuel Rey Varela D/Dª. con DNI. en representación de. como titular de (nome comercial). con domicilio en. en calidade de. - Non incorrer nos supostos de incapacidade para recibir subvencións das administracións públicas (apartado 2º do artigo 10 da Lei 9/2007 de 13 de xuño de subvencións de Galicia). - Que esta entidade obtivo, solicitou ou vai solicitar para financiar estas actuacións as seguintes axudas xestionadas polas administracións ou entes públicos nacionais ou internacionais que se relacionan de seguido: - Que para outras actuacións desta entidade obtivo nos tres últimos anos, solicitou ou vai solicitar as seguintes axudas suxeitas á normativa de “mínimis” xestionadas polas administracións ou entes públicos nacionais ou internacionais qu se relacionan de seguido: E comprométome a comunicar por escrito ao Concello de Ferrol calquera modificación sobre o financiamento solicitado ou recibido antes da xustificación da subvención. Ferrol, a de de 2012 Asdo.: D/Dª. con DNI. en representación de. como titular de (nome comercial). con domicilio en. en calidade de. 1) Que á data de peche do último exercicio: Ocupou menos de 50 persoas (incluído, no seu caso, o propietario, administrador ou familiares que traballen na empresa e legalmente incluídos no réxime de autónomos). O seu volume de negocios foi menor de 10.000.000€ (impostos excluídos). O importe do balance xeral anual, activo total, foi menor de 10.000.000€. 2) Que a sociedade á que representa foi constituída con data. e inscrita no Rexistro Mercantil con número. 3) Que o tipo de empresa solicitante é: □ Empresa autónoma □ Empresa asociada □ Empresa vencellada 4) Que o órgano de administración da sociedade está composto polas persoas e co cargo que a continuación se relaciona:. E para que así conste ante o Concello de Ferrol, asina a presente declaración no lugar e data abaixo indicados Ferrol, a de de 2012 Asdo.: D/Dª. con DNI. en representación de. como titular de (nome comercial). con domicilio en. en calidade de. DECLARA: O compromiso de utilización da lingua galega nos documentos habituais de comunicación da empresa. Ferrol, a de de 2012 Asdo.: D/Dª. con DNI. en representación de. como titular de (nome comercial). con domicilio en. en calidade de. O compromiso de mantemento da actividade empresarial alomenos durante un período de cinco anos contado desde a finalización do investimento para o que se solicita subvención. ____ O compromiso de mantemento dos postos de traballo creados alomenos durante 12meses contados desde a finalización do investimento para o que se solicita subvención. ____ O compromiso de mantemento do mobiliario e equipamento adquiridos alomenos durante un período de tres anos contados desde a finalización do investimento para o que se solicita subvención. ____ Ferrol, a de de 2012 Asdo.: * Marque cun X o que corresponda